NARIADENIE KOMISIE (ES) č. 1712/2006
z 20. novembra 2006,
ktorým sa mení a dopĺňa nariadenie Rady (ES) č. 747/2001, pokiaľ ide o colné kvóty Spoločenstva pre určité poľnohospodárske výrobky s pôvodom v Turecku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 747/2001 z 9. apríla 2001 ustanovujúce správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria a rušiace nariadenia (ES) č. 1981/94 a (ES) č. 934/95 (1), a najmä na jeho článok 5 ods. 1 písm. b),
keďže:
(1)
Rozhodnutím č. 2/2006 (2) schválila Asociačná rada ES - Turecko zmeny a doplnenia protokolov č. 1 a 2 k rozhodnutiu Asociačnej rady ES - Turecko č. 1/98 o obchodnom režime pre poľnohospodárske výrobky.
(2)
V zmenenom a doplnenom protokole č. 1 sú pre určité poľnohospodárske výrobky s pôvodom v Turecku stanovené nové colné kvóty a zmeny existujúcich colných kvót Spoločenstva ustanovených v nariadení (ES) č. 747/2001.
(3)
S cieľom implementovať nové colné kvóty a zmeniť existujúce colné kvóty je potrebné zmeniť a doplniť nariadenie (ES) č. 747/2001.
(4)
Keďže sa rozhodnutie Asociačnej rady ES - Turecko č. 2/2006 uplatňuje od 1. novembra 2006, malo by sa toto nariadenie uplatňovať od toho istého dátumu a malo by čo najskôr nadobudnúť účinnosť.
(5)
Opatrenia stanovené v tomto nariadení sú v súlade so stanoviskom Výboru pre colný sadzobník,
PRIJALA TOTO NARIADENIE:
Článok 1
Príloha IX k nariadeniu (ES) č. 747/2001 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. novembra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. novembra 2006